গো-রাম্স-পা-ব্সোদ-নাম্স-সেং-গে

গো-রাম্স-পা-ব্সোদ-নাম্স-সেং-গে (ওয়াইলি: go rams pa bsod nams seng ge) (১৪২৯-১৪৮৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান বা ঙ্গোর-ছেন ছিলেন। গো-রাম্স-পা-ব্সোদ-নাম্স-সেং-গে ১৪২৯ খ্রিষ্টাব্দে তিব্বতের গো-বো (ওয়াইলি: go bo) নামক স্থানে 'বোম-য়ুং-ম্দা' (ওয়াইলি: 'bom yung mda') নামক স্থানে জন্মগ্রহণ করেন। তার পিতার নাম ছিল রু-ত্শা-ঝাং-স্ক্যাব্স (ওয়াইলি: ru tsha zhang skyabs) এবং মাতার নাম ছিল র্গ্যাল-বা-স্মান (ওয়াইলি: rgyal ba sman)। তিনি দশ বছর বয়সে কুন-দ্গা'-বুম (ওয়াইলি: kun dga' 'bum) নামক এক ভিকশুর নিকট হতে ভিক্ষুর শপথ গ্রহণ করেন এবং গো-বো-রাব-ব্যাম্স-পা-শেস-রাব-দ্পাল-বা (ওয়াইলি: go bo rab byams pa shes rab dpal ba) এবং ব্কা'-ব্চু-পা-স্ব্যিন-ব্জাং (ওয়াইলি: bka' bcu pa sbyin bzang) নামক দুই ভিক্ষুর নিকট শিক্ষালাভ করেন। উনিশ বছর বয়সে তিনি নলেন্দ্র বৌদ্ধবিহারে রোং-স্তোন-শেস-ব্যা-কুন-রিগ নামক সা-স্ক্যা ধর্মসম্প্রদায়ের পন্ডিতের নিকট শিক্ষালাভ করেন এবং একুশ বছর বয়সে 'ব্রাস-য়ুল-স্ক্যেদ-ত্শাল (ওয়াইলি: 'bras yul skyed tshal) নামক মহাবিদ্যালয়ে সাংস-র্গ্যাল-'ফেল (ওয়াইলি: sangs rgyas 'phel) নামক পন্ডিতের নিকট প্রজ্ঞাপারমিতা, বিনয় ও অভিধর্ম সম্বন্ধে শিক্ষালাভ করেন। ১৪৫৩ খ্রিষ্টাব্দে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট হতে মার্গফল, ডাকার্ণব তন্ত্র সম্বন্ধে শিক্ষালাভ করেন। পরবর্তীকালে তিনি 'ব্রাস-য়ুল-স্ক্যেদ-ত্শাল (ওয়াইলি: 'bras yul skyed tshal) মহাবিদ্যালয়ের প্রধান নির্বাচিত হন। ১৪৬৬ খ্রিষ্টাব্দে তিনি র্তা-নাগ-গ্সের-গ্লিং (ওয়াইলি: rta nag gser gling) বৌদ্ধবিহার ও তারপরে র্তা-নাগ-থুব-ব্স্তান-র্নাম-র্গ্যাল (ওয়াইলি: rta nag thub bstan rnam rgyal) নামে অপর একটি বৌদ্ধবিহার প্রতিষ্ঠা করেন। ১৪৮৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান হিসেবে নির্বাচিত হন ও তিন বছর ঐ পদে থাকেন। তার উল্লেখযোগ্য ছাত্র ছিলেন দ্কোন-ম্ছোগ-ত্শুল-খ্রিম্স (ওয়াইলি: dkon mchog tshul khrims), 'বুম-ফ্রাগ-গ্সুম-পা (ওয়াইলি: 'bum phrag gsum pa), মুস-ছেন-সাংস-র্গ্যাস-রিন-ছেন (ওয়াইলি: mus chen sangs rgyas rin chen) নামক অষ্টম ঙ্গোর-ছেন প্রভৃতি। গো-রাম্স-পা-ব্সোদ-নাম্স-সেং-গে তেরো খন্ড গ্রন্থ রচনা করেন। তার সর্বাপেক্ষা উল্লেখযোগ্য রচিত গ্রন্থ হল ল্তা-বা'ই-শান-'ব্যেদ (তিব্বতি: ལྟ་བའི་ཤན་འབྱེད, ওয়াইলি: lta ba'i shan 'byed), যা তিনি গুং-রু-শেস-রাব-ব্জাং-পো (ওয়াইলি: gung ru shes rab bzang po) নামক তার শিক্ষকের নির্দেশে রচনা করেন। এই গ্রন্থটিতে তিব্বতী বৌদ্ধবিহারে মধ্যমক বৌদ্ধ দর্শন সম্বন্ধে প্রচলিত বিভিন্ন রকম আলোচনাকে স্থান দেওয়া হয়েছে। তার গ্রন্থে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতা ও ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার মধ্যমক সংক্রান্ত দৃষ্টিভঙ্গীর সমালোচনা করা হয় বলে পঞ্চম দলাই লামার আমলে তিব্বত সরকার এই গ্রন্থকে মধ্য তিব্বতে নিষিদ্ধ ঘোষণা করেন। কিন্তু খাম্স ও আমদো সহ তিব্বতের অন্যান্য অঞ্চলের বৌদ্ধবিহারগুলিতে এই গ্রন্থ পাঠ্যসূচীর অন্তর্গত ছিল। Townsend, Dominique (2010-05)। "Gorampa Sonam Sengge"। The Treasury of Lives: Biographies of Himalayan Religious Masters। সংগ্রহের তারিখ 2014-05-01।  এখানে তারিখের মান পরীক্ষা করুন: |তারিখ= (সাহায্য) Dreyfus, Georges B. J. and McClintock, Sara (2003) The Svatantrika-Prasangika Distinction আইএসবিএন ০-৮৬১৭১-৩২৪-৯ Cabezon, Jose Ignacio, and Geshe Lobzang Gargyay. 2007. Freedom from Extremes: Gorampa's Freedom from Extremes and the Polemics of Emptiness. আইএসবিএন ০-৮৬১৭১-৫২৩-৩ pp. 33–41. Van der kuijp, Leonard. 1978. “Phya-pa chos-ski seng-ge's impact on Tibetan epistemological theory.” Journal of Indian Philosophy, vol 5, number 4. Kassor, Constance (2011) 'Gorampa [go rams pa]' in Stanford Encyclopedia of Philosophy Thakchoe, Sonam (2007) The Two Truths Debate: Tsongkhapa and Gorampa on the Middle Way Wisdom আইএসবিএন ০-৮৬১৭১-৫০১-২